अमृतसर. सूबे के सरकारी स्कूलों के स्टूडेंट्स अब सूट-बूट और टाई पहनकर आएंगे। सरकार ने पहली से 8वीं तक के स्टूडेंट्स की यूनिफाॅर्म के लिए 90 करोड़ रुपए रिजर्व रखे हैं। लेकिन यह पैसे सीधा स्टूडेंट्स के बैंक खाते में जाएंगे। हर स्टूडेंट को सेशन में 600 रुपए दिए जाएंगे। पेरेंट्स अपनी जरूरत के हिसाब से बच्चों के लिए यूनिफॉर्म खरीद पाएंगे। शिक्षामंत्री ओम प्रकाश सोनी ने शुक्रवार को अमृतसर में 2022 टीचर्स को नियुक्ति पत्र सौंपने के लिए हुए समाराेह में यह जानकारी दी। सोनी ने बताया कि इन अध्यापकों में से 75 फीसदी बाॅर्डर बेल्ट के लिए रिजर्व हैं, ताकि वहां के बच्चों को बेहतर शिक्षा मिल सके। सरकार ने स्कूलों के इंफ्रास्ट्रक्चर बेहतर करने के लिए 1200 करोड़ रुपए रिजर्व रखे हैं। यह रकम बिल्डिंगों और बच्चों को बैंच उपलब्ध करवाने के लिए खर्च होगी।